1988 йылда ҡалала «Торос» хоккей командаһы ойошторола. Оҙаҡ ваҡыт уның үҙ майҙансығы булмай, һуңынан ябыҡ каток барлыҡҡа килә. Әммә 2006 йылда команданы катоктан ҡыуып сығаралар. Нефтекама хоккейсыларының уйнау һәм күнегеүҙәр өсөн урыны булмай. Мәсьәләнең сиселешенә шундуҡ хоккей көйәрмәне Башҡортостан Президенты Мортаза Рәхимов ҡушыла. Ул команда өсөн арена төҙөүгә аҡса бүлергә һәм уны бик ҡыҫҡа ваҡытта сафҡа индерергә ҡуша. 2006 йылдың 2 майында Нефтекамала тантаналы шарттарҙа юғары дәрәжәле ҡунаҡтар, «Башкирэнерго» ААЙ һәм Рәхимовтың үҙе алдында буласаҡ һарайға беренсе таш һалына. Тотҡарһыҙ фининслау һәм республика етәкселегенең ыңғай ҡарашы арҡаһында Һарайҙы рекордлы ҡыҫҡа сроктарҙа — 6 ай эсендә төҙөнөләр. 2007 йыл алдынан Һарай асыла.